
A rage comic mint gondolati koncepció

A rage comic egy széleskörben elterjedt műfaj az internetes mémek között. Állandó figurakészlettel és kifejezőeszközökkel rendelkezik. Munkám során arra kerestem a választ, hogy a rage comic műfaj alkalmas lehet-e az egyetemes kifejezésmódra, előismeretek nélkül megérthető. Ezt arra alapoztam, hogy az Ekman által meghatározott hat alapérzelem kultúra független felismerhetőségét vizsgáltam a műfaj figuráiban. Továbbá azt a hipotézist igyekeztem bizonyítani, hogy a rage comicok készítése mögött rituális célok lehetnek. Végezetül pedig egy rövid kitekintésben a műfaj egyfajta gyakorlati hasznosítására kínáltam lehetőséget.
A bizonyításhoz vizuális elemző módszereket használtam - amelyeken az arckifejezések megvalósulását néztem -, továbbá kérdőívezzésel és elméleti munkák vizsgálatával igyekeztem alátámasztani a hipotézisemet.
Munkám kommunikáció elméleti síkja James Carey rituális modellje, Paul Ekman alapérzelmeket leíró kutatása és Richard Dawkins The Selfish Gene című munkája volt.
A kvantítatív kérdőíves vizsgálat négy nyelven (magyar, angol, spanyol, japán), történt tíz országban (Egyesült Királyság, Egyesült Államok, Ausztrália, Kanada, Dél-Afrikai Köztársaság, Japán, Venezuela, Mexikó, Argentína, Magyarország), kontrollált körümények között. Célja az egyetemes kifejezőképesség vizsgálata volt. A válaszadókot véletlenszerűen választottam ki, válaszaikat online kérdőívezés során rőgzítettem.
A kutatásom eredménye alapján a rage comic egyetemes kifejezésmódot használ, amely kultúrától függetlenül megérthető, rituális célokat szolgál, ez a kérdőív eredményeiből egyértelműen látszik.

